
  Republika Hrvatska
Trgovački sud u Splitu
  Split, Sukoišanska 6		21. St-1437/2015-4
												
U   I M E   R E P U B L I K E   H R V A T S K E

R J E Š E N J E

Trgovački sud u Splitu, po sudskom savjetniku Jadranku Basiću, povodom zahtjeva FINANCIJSKE AGENCIJE, Regionalni centar Split, Podružnica Split, Mažuranićevo šetalište 24 b, 	OIB: 85821130368 za provedbu skraćenog stečajnog postupka nad dužnikom MODUS VIVENDI d.o.o., OIB: 74444345287, Milna, Milna, 22. svibnja 2018. 
	
r i j e š i o   j e

Odbacuje se zahtjev predlagatelja za provedbu skraćenog stečajnog postupka nad uvodno navedenim dužnikom.

O b r a z l o ž e n j e

Predlagatelj je 30.10.2015. godine podnio zahtjev za provedbu skraćenog stečajnog postupka nad dužnikom MODUS VIVENDI d.o.o., OIB: 74444345287, Milna, Milna.

Nakon primanja zahtjeva za provedbu skraćenog stečajnog postupka, sud je u skladu s odredbom čl. 430. Stečajnog zakona (NN br. 471/15, dalje: SZ), pribavio podatke iz sudskog registra za uvodno naznačenog dužnika.

Po izvršenom uvidu sud je utvrdio da je kod ovog suda već ranije pokrenut stečajni postupak i to pod poslovnim brojem: 4 St-2625/2015-41, a da je rješenjem broj 4 St-2625/2015-41 od 14. veljače 2018. godine otvoren stečajni postupak nad dužnikom MODUS VIVENDI d.o.o., OIB: 74444345287, Milna, Milna. 

Odredbom članka 428. SZ-a, propisano je da će sud provesti skraćeni stečajni postupak nad pravnom osobom ako su ispunjenje sljedeće pretpostavke:

· ako nema zaposlenih
· ako u očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana
· ako nisu ispunjene pretpostavke za pokretanje drugog postupka radi brisanja iz sudskog registra.


Iz navedenog proizlazi da nisu ispunjene pretpostavke za provedbu skraćenog stečajnog postupka jer je u međuvremenu doneseno rješenje kojim se otvara stečajni postupak nad navedenim dužnikom.

Slijedom navedenog, valjalo je zahtjev za provedbu skraćenog stečajnog postupka odbaciti i riješiti kao u izreci rješenja.

U Splitu 22. svibnja 2018.

								          SUDSKI SAVJETNIK
							                   
         Jadranko Basić, v.r.
       Za točnost otpravka-ovlašteni službenik
Ana Maria Trbulin
								
	
POUKA O PRAVNOM LIJEKU:

Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka. O žalbi odlučuje sudac pojedinac ovog suda. O žalbi protiv odluke suca u prvom stupnju odlučuje Visoki trgovački sud Republike Hrvatske. 

